**Контролна работа за установяване на входното равнище по БЕЛ, 9. клас, уч. 2021/2021г.**

**Име: ………………………………………………………………………………………………**

1. **Кое НЕ е вярно за книжовния език?1т.**

А) Употребата му се подчинява на езикови правила.

Б) Отличава се с обработеност на езиковите средства.

В) Спазването на книжовните езикови норми е препоръчително.

Г) В конкретни условия на общуване се проявяват стиловите му разновидности.

**2. Кое твърдение НЕ се отнася до художествения стил?1т.**

А) Характерна черта на художествения стил е образността.

Б) В текстовете на художествения стил се използват само експресивни думи и изрази.

В) Чрез художествения текст се предава отношение към предмета на общуване.

Г) Признаци на този стил притежават романите, разказите, стихотворенията.

**3. Фразеологичното словосъчетание късам си косите означава:1т.**

А) нервен съм

Б) агресивен съм

В) разкайвам се

Г) подстригвам се

 **Прочетете текста и решете задачи 4. до 6.**

*Пещерата Дяволското гърло е образувана вследствие на пропадане на земни пластове. Основната й част е заета от зала, в която е разположен най-високият подземен полуостров на Балканите (42м).*

**4. Глаголите в текста са:1т.**

А) в сег.вр.,стр.залог

Б) в сег.вр.,деят.залог

В) в мин.св.вр., деят.залог

Г) в мин.неопр.вр.,стр.залог

**5. Какви са по състав изреченията в текста?1т.**

А) Първото изречение е просто, а второто е сложно.

Б) Двете изречения са прости.

В) Първото изречение е сложно, второто е просто.

Г) Двете изречения са сложни.

**6. С кой израз може да се замени изразът от текста *вследствие на*, без да се промени смисълът на изречението? 1т.**

А) след

Б) благодарение на

В) като резултат от

Г) защото

**7. В кой ред глаголната форма е в залог, различен от залога в другите изречения?1т.**

А) Масата е направена от висококачествени материали.

Б) Младежът бе помолен да напусне.

В) Влакът за Пловдив бе заминал.

Г) Сокът се приготвя от пресни плодове.

**8. В кой ред глаголите са от свършен вид и са образувани с наставка?1т.**

А) виждам, показвам

Б) помисля, изведа

В) тръгна, викна

Г) повтарям, покажа

**9. В кой ред има грешка?1т.**

А) Ученикът беше извикан от учителя.

Б) Вчера беше отворен първия тунел през планината.

В) Пътят беше маркиран с табели.

Г) Направен е първият голям трансфер за сезона.

**10. Какъв е видът на подчиненото изречение в изречението: *Който пристигне пръв, ще бъде награден.1т.***

А) подчинено допълнително изречение

Б) подчинено подложно изречение

В) подчинено обстоятелствено изречение

Г) подчинено определително изречение

**11. В кое изречение е допусната пунктуационна грешка?1т.**

А) Надеждата, че ще стигна върха, ме крепеше по пътя нагоре.

Б) Съмнявам се, че ще постъпим правилно.

В) Да можех, бих заминал с приятелите.

Г) Аз вярвам, в това че мога да успея.

**12. Запишете вида на изречението по състав:** *Ледените морски води охлаждат въздуха над*

*океана, като му пречат да абсорбира достатъчно влага.2т.*

………………………………………………………………………………………………………………

**13. В кой ред авторите са подредени хронологически вярно?1т.**

А) Константин Преславски, Сафо, Шекспир

Б) Омир, Сервантес, Черноризец Храбър

В) Софокъл, Константин Преславски, Бокачо

Г) Бокачо, Сафо, Сервантес

**14. Кой от следните устойчиви изрази НЕ е свързан с гръцката митология?1т.**

А) кутията на Пандора

Б) троянски кон

В) забраненият плод

Г) ахилесова пета

**15. В кой ред правилно са свързани автор и произведение?1т.**

А) "Декамерон" – Петрарка

Б) "Любов" – Омир

В) "Илиада" – Софокъл

Г) "За буквите" – Черноризец Храбър

**16. Трагедии са:1т.**

А) "Илиада" и "Антигона"

Б) "Антигона" и "Любов"

В) "Антигона" и "Хамлет"

Г) "Хамлет" и "Декамерон"

**17. В кой ред правилно са свързани произведение и жанр?1т.**

А) "Илиада" – стихотворение

Б) "Азбучна молитва" – житие

В) "Хамлет" – сонет

Г) "Дон Кихот" – роман

**18. Кое от посочените имена можем да поставим на мястото на многоточието***:......създава 123 трагедии, седем от които са достигнали до нас. Реформира театралната практика, като въвежда трети актьор и намалява участието на хора.*

А) Омир

Б) Софокъл

В) Сервантес

Г) Шекспир

**1т.**

**19. От епохата на Ренесанса са:1т.**

А) „Декамерон“ и „Хамлет“

Б) „Хамлет“ и „Антигона“

В) „Илиада“ и „Любов“

Г) „Дон Кихот“ и „За буквите“

**20. Посочете Невярното твърдение. 1т.**

А) Театърът в Атина възникнал от религиозното почитане на Дионис и си останал свързан с него.

Б) Трагедията "Антигона" напомня, че човешката преценка и човешките закони не са съвършени и не бива да се поставят над осветените от религията обичаи и морални норми.

В) Уилям Шекспир е автор на 154 сонета, основната тема на които е любовта.

Г) "Азбучна молитва" е стихотворен текст, предназначен за богослужебна употреба.

**21. Посочете НЕВЯРНОТО твърдение. 1т.**

А) Идеалите на Дон Кихот са свързани с рицарския кодекс на честта.

Б) Исмена от самото начало вярва в правотата на Антигона и й помага да погребат своя брат.

В) Лирическият говорител в сонетите на Шекспир разкрива драматичните преживявания, които носи копнежът по взаимност в любовта.

Г) Герой на житието е личност, призната от църквата за светец.

**22. Запишете със свои думи какво означава изразът** *манна небесна***. 3т.**

………………………………………………………………………………………………………………………………………………………………………………………………………………………………………………………………………………………………………………………………………………

**23. Срещу всеки цитат запишете заглавието на творбата, от която е. 5т.**

А) „Не смятах за така могъщи твоите/ повели, че да нарушава смъртният/ неписаните вечни божи правила“…………………………………………………………………………………………………..

Б) „След това той призова от все сърце господарката си Дулсинея, помоли я да го подкрепи в изпитанието, покри се зад щита си….“…………………………………………………………………………

В) „От днес ще хвана друг път, който е по-добър от досегашния, и няма да прахосвам дните си в шума на този живот!“………………………………………………………………………………

Г) „Векът е разглобен. О, дял проклет:/да си роден, за да го слагаш в ред!“…………………………

Д) „Мисли каквото искаш, ала него аз / ще погреба и ще загина радостна./ Ще легна мила редом с него, милия,/ изпълнила свещен завет.“…………………………………………………….

**Скала: до 12т. – Слаб 2 Моите точки:**

**От 13 до 16т. – Среден 3 Оценка:**

**От 17- 21т. – Добър 4 Родител:…………………….**

**От 22 до 26т. – Мн. добър 5**

**От 27 до 30т. – Отличен 6**